armvectores/hy_wikipedia_2023 huggingface dataset:
(1858) Լոբաչևսկի

(1858) Լոբաչևսկի (անգլ.՝ Lobachevskij), աստերոիդ աստերոիդների հիմնական գոտում։ Հայտնաբերվել է 1972 թվականի օգոստոսի 18-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,697558 ա. մ., առավելագույնը մոտենում է 2,4882 ա. մ. հեռավորության վրա և հեռանում 2,9069 ա. մ.։ Արեգակի շուրջ մեկ ամբողջական պտույտ է կատարում 1618,28 երկրային օրվա ընթացքում, իր ուղեծրով շարժվելով միջինում 0,222458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1858) Լոբաչևսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելովար

Բելովար (խորվաթերեն՝ Beli Manastir), քաղաք է Խորվաթիայում։ Քաղաքի տարածքն է 191.9 քառակուսի կիլոմետր, բնակչությունը 28 398 մարդ։
Մ.թ.ա. 199


== Դեպքեր ==


== Ծնունդներ ==


== Մահեր ==
Էնգուրազովո

Էնգուրազովո (ռուս.՝ Энгуразово, թաթ.՝ Энгураз), գյուղ Ռուսաստանի, Տամբովի մարզի Ուվարովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոնարհ

Խոնարհ, հայկական իգական անուն։ Առաջացել է հայերեն խոնարհ բառից, ինչպես որ կա Համեստ անձնանունը։ Հիշատակվել է 1796 թվականին։ Այս անունից է կազմված նաև Խոնարհ-Մելեք անձնանունը։


== Ծանոթագրություններ ==
Կրանսե

Կրանսե (ֆր.՝ Crancey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 811 մարդ, բնակչության խտությունը` 92.05 մարդ/կմ²։ Բնակավայրը զբաղեցնում է 8.81 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 513 աշխատունակ (15-64 տարեկան) բնակիչ, որոնցից ակտիվ էին 371-ը, իսկ ոչ ակտիվները` 142։ Ակտիվության ցուցանիշը կազմում է 72,3 %։ 371 աշխատունակ մարդկանցից աշխատել է 331 անձ (179 տղամարդ և 152 կին)։ Գործազուրկ են եղել 40 անձ (20 տղամարդ և 20 կին)։ 142 անաշխատունակներից 47-ը եղել են աշակերտներ կամ ուսանողներ, 49-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օմո (գետ)

Օմո ( ), գետ Եթովպիայի Դաշնային Ժողովրդավարական Հանրապետությունում (Արևելյան Աֆրիկա)։


== Աշխարհագրություն ==
Օմո գետը սկիզբ է առնում Եթովպիական բարձրավանդակից և թափվում է Ռուդոլֆ լիճ։ Գետը պատկանում է Ռուդոլֆ լիճի ավազանին։ Ակունքը ծովի մակարդակից գտնվում է 2316 մ բարձրության վրա։


== Հիդրոգրաֆիա ==
Օմո գետի երկարությունը կազմում է 760 կմ։


== Տես նաև ==
Գետ
Ակունք և Գետաբերան


== Արտաքին հղումներ ==
Գադջի Չելի Կարմել Ջունիոր Տալլո

Ջունիոր Տալլո (իտալերեն՝ Junior Tallo, դեկտեմբերի 21, 1992(1992-12-21), Կոտ դ'Իվուար),  - կոտդիվուարցի ֆուտբոլիստ, Ռոմա ֆուտբոլային ակումբի հարձակվող, վարձավճարով հանդես է գալիս Այաչչո ակումբում։


== Ծանոթագրություններ ==
Միմինո (այլ կիրառումներ)

Միմինո եզրը կարող է վերաբերվել.

Միմինո, խորհրդային կատակերգական ժանրի գեղարվեստական ֆիլմ։
Միմինո (հուշարձան, Դիլիջան), «Միմինո» կինոկատակերգության հերոսներին նվիրված հուշարձան Դիլիջան քաղաքում։
Միմինո (հուշարձան, Թբիլիսի), «Միմինո» կինոկատակերգության հերոսներին նվիրված հուշարձան Թբիլիսիում։
Կենտավրոս (համաստեղություն)

Անվան այլ կիրառումների համար տե՛ս՝ Կենտավրոս (այլ կիրառումներ)Կենտավրոս, պայծառ համաստեղություն հարավային կիսագնդում, երկնքի ամենամեծ համաստեղություններից մեկը։ Այն 2-րդ դարի աստղագետ Պտղոմեոսի նշած 48 համաստեղություններից, և ժամանակակից 88 համաստեղություններից մեկն է։ Գտնվում է Հարավային Խաչ, Ճանճ, Ողնուց, Առագաստ, Պոմպ, Հիդրա, Գայլ, Կարկին համաստեղությունների միջև։ Ամենապայծառ աստղերը 0, 06-0, 6 տեսանելի աստղային մեծության են։ Հյուսիսային միջին լայնություններից մասամբ երևում է ձմռանն ու գարնանը։
Բալկանյան թերակղզի

Բալկանյան թերակղզի (սլովեն.՝ Balkanski polotok, խորվ.՝ Balkanski poluotok, բոս․՝ Balkansko poluostrvo, սերբ.՝  և չեռնոգոր.՝ Балканско полуострво, ռումիներեն՝ Peninsula Balcanică, բուլղար․՝  և մակեդոներեն՝ Балкански полуостров, ալբ․՝ Gadishulli Ballkanik, հուն․՝ Βαλκανική χερσόνησος, իտալերեն՝ Penisola balcanica, լատ.՝ Paeninsula Balcanica), թերակղզի Եվրոպայի հարավ-արևելքում։ Տարածքը մոտ 505 հազար կմ²։


== Աշխարհագրություն ==
Թերակղզու ափերը շատ են կտրատված։ Հարավում նրա ափերը ողողում են խոր Հոնիական և Էգեյան ծովերի ջրերը, որտեղ ցրված են բազմաթիվ լեռնոտ կղզիներ։ Թերակղզու արևմտյան ափերը, որոնք ողողվում են Ադրիատիկ ծովի ջրերով, շրջափակված են երկարավուն, ափերին զուգահեռ ձգվող կղզիների շերտերով։ Այստեղ ցամաքը ժամանակի ընթացքում իջել է, հովիտները ծածկվել են ծովի ջրերով, իսկ առափնյա լեռնաշղթաները դարձել են կղզիներ։ Արևելքում թերակղզու ափերը ողողում է Սև ծովը։
Բալկանյան թերակղզին գրեթե ամբողջությամբ գրավում են լեռները. դաշտավայրերը քիչ են։ Թերակղզու միջին մասում գտնվում է հնագույն զանգվածը, որը ճեղքվելով՝ բաժանվել է մի շարք ծալքա-բեկորավոր լեռների։ Լեռներում տեղի են ունենում ուժեղ երկրաշարժներ։
Այդ զանգվածից դեպի արևմուտք (հյուսիսից հարավ) ձգվում են Դինարյան լեռնաշխարհի երիտասարդ լեռնաշղթաները, որոնք կազմված են գլխավորապես կրաքարերից։ Դինարյան լեռնաշխարհում առանձնապես ցայտուն կերպով են արտահայտված կարստային երևույթները։
Բալկանյան թերակղզու հյուսիս-արևելքում ձգվում են երիտասարդ ծալքավոր լեռները՝ Ստարա Պլանինան կամ Բալկանյան լեռները, իսկ միջին մասում՝ Ռոդոպները և Ռիլայի զանգվածը։
Թերակղզին հարուստ է ալյումինի (արևմուտքի երիտասարդ լեռների շերտում), ցինկի և կապարի (հնագույն զանգվածում) հանքաքարերով։ Կան նաև երկաթի, ածխի և նավթի հանքեր։
Բալկանյան թերակղզու մեծ մասը (նրա արևմուտքը, հարավը, հարավ-արևելքը) և բոլոր կղզիները գտնվում են միջերկրածովային կլիմայի շրջանում, ընդ որում տեղումների քանակը խիստ նվազում է հյուսիս-արևմուտքից դեպի արևելք և առանձնապես հարավի ուղղությամբ։ Այստեղ աճում են թփուտներ և կոշտատերև խոտեր, որոշ վայրերում պահպանվել են մշտադալար անտառները։ Թերակղզու միջին մասում կլիման փոփոխական է՝ միջերկրածովայինից դեպի բարեխառն։ Այդ պատճառով անտառներում պատահում են ինչպես մշտադալար, այնպես էլ ձմռանը տերևաթափ լինող բույսեր։ Թերակղզու հյուսիսը մտնում է արդեն բարեխառն կլիմայական գոտու մեջ, լեռներում տարածված են լայնատերև, խառը և փշատերև անտառները, իսկ դաշտավայրերում (Դանուբի և նրա վտակների շրջանում)՝ անտառատափաստանները։ Թերակղզում են գտնվում Հունաստան, Բուլղարիա, Հարավսլավիա, Սլովենիա, Բոսնիա և Հերցեգովինա, Խորվաթիա, Մակեդոնիա պետությունները։


== Երկրներ ==
Բալկանյան թերակղզու վրա մասնակի կամ լրիվ գտնվում են.

 Ալբանիա 100 %
 Բուլղարիա 100 %
 Բոսնիա և Հերցեգովինա 100 %
 Հունաստան 100 %
 Հյուսիսային Մակեդոնիա 100 %
 Չեռնոգորիա 100 %
 Սերբիա 73 %
 Խորվաթիա 49 %
 Սլովենիա 27 %
 Ռումինիա 9 %
 Իտալիա 0,07 %
 Կոսովո 100 %
 Թուրքիա 5 %Հունաստանը, Սլովենիան, Ռումինիան, Բուլղարիան և Իտալիան մտնում են Եվրոպական Միության կազմի մեջ։ Հունաստանը, Ալբանիան, Բուլղարիան, Ռումինիան, Խորվաթիան, Սլովենիան և Իտալիան մտնում են ՆԱՏՕ-ի կազմի մեջ։


== Ծանոթագրություններ ==
Թուզլա (Կարսի գավառ)

Անվան այլ կիրառումների համար տե՛ս՝ Թուզլա (այլ կիրառումներ)Թուզլա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ջեսիկա Ֆոլկհոլթ

Ջեսիկա Ֆոլկհոլթ (անգլ.՝ Jessica Falkholt, մայիսի 15, 1988(1988-05-15), Սիդնեյ, Ավստրալիա - հունվարի 17, 2018(2018-01-17), Kogarah), ավստրալիացի դերասանուհի։


== Կենսագրություն և կարիերա ==
Ջեսիկա Ֆոլկհոլթը ծնվել է 1988 թվականի մայիսի 15-ին՝ Սիդնեյում (Նոր Հարավային Ուելս, Ավստրալիա)՝ շվեդ Լարս Յորան Ֆոլկհոլթի (07.01.1948 - 26.12.2017) և իտալուհի Վիվիան Ֆոլկհոլթի (Պոնտիչելո, 03.01.1957 - 26.12.2017) ընտանիքում։ Նա ուներ փոքր քույր՝ Անաբել Ֆոլկհոլթը (22.04.1996 - 29.12.2017): Սովորել է Քասլ Հիլում՝ Գիլրոյ քոլեջում և 2006 թվականին արժանացավ բարձրագույն դպրոցի վկայագրի։ Նա ստացել է Նոր Հարավային Ուելսի համալսարանի արվեստի և հաղորդակցման արվեստի բակալավրի աստիճան, իսկ սովորելու ընթացքւմ խաղացել է մի քանի թատերական ներկայացումներում, այդ թվում` երաժշտական «Կաբարե»-ում։ Ուսումն ավարտելուց հետո աշխատել է Seven Network և Carnival Films-ում՝ ստեղծելով պորտֆոլիո, նկարահանվելով հեռուստատեսային հոլովակներում։
2012 թվականին Ֆոլկհոլթն ընդունվել է դրամատիկական արվեստի ազգային ինստիտուտ։ Սովորելու ընթացքում մի քանի փոքր հեռուստատեսային դերեր է խաղացել, այդ թվում`«Խորամանկ բիզնեսում»։ Ֆոլկհոլթը դրամատիկական արվեստի ազգային ինստիտուտն ավարտել է 2015 թվականին, իսկ 2016 թվականին Հոուփ Մորիսոնի «Դեպի տուն» սերիալում ստացել է երկրորդ պլանի դեր։
2017 թվականին ավարտել է իր առաջին «Հարմոնիա» գեղարվեստական ֆիլմը, որը պետք է հեռարձակվեր 2018 թվականին։ Նա նաև հյուրի դերով հանդես է եկել Nine Network «Խայթոցների ակումբ» դրամայում։ Ավտովթարից առաջ Ֆոլկհոլթն ավարտել է «Խորհրդավոր ճանապարհ» դրամայի նկարահանումները, որտեղ խաղացել է Ժենևևի դերը։


== Ավտովթար և մահ ==
2017 թվականի դեկտեմբերի 26-ին Ֆոլկհոլթը ծնողների՝ 69-ամյա Լարսի ու 60-ամյա Վիվիանի և 21-ամյա քրոջ՝ Անաբելի հետ միասին վթարի ենթարկվեցին։ Քույրերի ծնողները տեղում մահացան։ Երբ մեքենան այրվեց, Ջեսիկային և Անաբելին մեքենայից կենդանի դուրս բերեցին, սակայն Անաբելը մահացավ երեք օր անց՝ դեկտեմբերի 29-ին՝ Լիվերպուլի հիվանդանոցում։ Մահացավ նաև մյուս մեքենայի 50-ամյա վարորդը՝ Քրեյգ Էնթոնի Ուիթոլը, որը հաճախ էր գիտակցաբար խախտում ճանապարհային երթևեկության կանոնները։
Վթարի հետևանքով Ֆոլկհոլթը տեղափոխվեց Սիդնեյի Սուրբ Ջորջ հիվանդանոց, որտեղ վիրահատվեց, ինչի հետևանքով հեռացվեցին երիկամները և գանգի մասերը։ 2018 թվականի հունվարի 9-ին թաղվեցին Ջեսիկայի ծնողները և քույրը, իսկ հաջորդ օրը անջատեցին նրա կյանքի արհեստական ապահովման սարքը, ինչը հունվարի 12-ին հաստատեց հիվանդանոցի մամլո քարտուղարը։ Նա մահացավ հիվանդանոցում՝ 2018 թվականի հունվարի 17-ին՝ 29 տարեկան հասակում։


== Ծանոթագրություններ ==


== Արտաքին հղումներ ==
Ջեսիկա Ֆոլկհոլթ Internet Movie Database կայքում
1684

1684 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1684 թվականն է, 
XVII դարի 84-րդ տարին։


== Դեպքեր ==


== Ծնունդներ ==


== Մահեր ==
Leave the Door Open

«Leave the Door Open», ամերիկյան Silk Sonic սուպեր դուետի երգը, որի կազմում ներառված են Բրունո Մարսը և Անդերսոն Փաաքը։ Թողարկվել է 2021 թվականի մարտի 5-ին որպես առաջին սինգլ An Evening with Silk Sonic (2021) դեբյուտային ստուդիական ալբոմից։ Սինգլը հասել է ամերիկյան Hot 100 հիթ-շքերթի առաջին հորիզոնականին՝ դառնալով Բրունո Մարսի 8-րդ  և Փաաքի առաջին չարթփոփերը։


== Պատմություն ==
Նորզելանդական ռադիո դի-ջեյ Զեյն Լոուին Apple Music Beats 1-ի podcast-ի համար տված հարցազրույցում Անդերսոն Փաաքն ասել է, որ երգի ստեղծման համար շատ «համբերություն և նրբություն» է պահանջվել։ Մարսը դժգոհել է COVID-19 պանդեմիայի պատճառով կենդանի ելույթների բացակայությունից՝ հավելելով. «Ես չեմ կարող սպասել, մինչև մարդիկ դա լսեն»։ Այնուհետև ավելացրել է․ «Ես չեմ կարող սպասել, որ դա կատարեմ մարդկանց համար։ Ես չեմ կարող սպասել, թե երբ կլինեմ իմ խմբի հետ»։
2021 թվականի փետրվարի վերջին Բրունո Մարսը և Փաաքը սոցիալական ցանցերում հայտարարել են իրենց նոր Silk Sonic խմբի և An Evening with Silk Sonic խմբի առաջին ստուդիական ալբոմի ստեղծման մասին։ 2021 թվականի մարտի 5-ին՝ An Evening with Silk Sonic-ի մասին հայտարարությունից կարճ ժամանակ անց, «Leave the Door Open»-ը թողարկվել է որպես վերոնշյալ նախագծի առաջին սինգլ «Silk Sonic Intro»-ից։
2021 թվականի ապրիլի 1-ին թողարկվել է սինգլի կենդանի ձայնագրությունը թվային ներբեռնման և հոսքային հաղորդման համար՝ Գրեմմիի ելույթից ձայնի օգտագործմամբ՝ Բութսի Քոլինզի որոշ ավելացված մեկնաբանություններով։


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Leave the Door Open»
Աստարա (այլ կիրառումներ)

Աստարա անվանումը կարող է վերաբերել հետևյալ աշխարհագրական անուններին

Աստարա (Ադրբեջան) - քաղաք Ադրբեջանում
Աստարա (Իրան) - քաղաք Իրանում
Աստարա - գետ Ադրբեջանում և Իրանում
Ֆուտբոլային լիգայի գավաթ 2003-04

Ֆուտբոլային լիգայի գավաթ 2003-04, Ֆուտբոլային լիգայի գավաթի 44-րդ խաղարկությունն է, որում հաղթեց «Միդլսբրո» ֆուտբոլային ակումբը։
Մարներ

Մարներ, գյուղ Արևմտյան Հայաստանում, Էրզրումի վիլայեթի Խնուսի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Փուլասկի շրջան (Կենտուկի)

Անվան այլ կիրառումների համար տե՛ս՝ Փուլասկի շրջան (այլ կիրառումներ)Փուլասկի շրջան (անգլ.՝ Pulaski County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.715 կմ² է, բնակչությունը՝ 63.063 մարդ (2010 թ. տվյալներով)։ Շրջկենտրոնն է Սոմերսետ բնակավայրը։ Կազմավորվել է 1798 թ.։
Կաստիելֆաբիբի ամրոց

Քաստիելֆաբիբ ամրոց (իսպ.՝ Castillo de Castielfabib), ամրոց թագավորական Քաստիելֆաբիբ գյուղում`  Վալենսիայի նահանգում (Իսպանիա)։


== Պատմություն ==
Հնագիտական պեղումները վկայում են, որ ամրոցի տարածքը  երկար ժամանակ  բնակեցված է  եղել է։  Քաստիելֆաբիբ ամրոցը, թվում է, ունի արաբական ծագում, և հայտնի է, որ այն նվաճվել է Պիտեր II Արագոնցու կողմից 1210 թվականին ամրոցը երկար պաշարելուց հետո։ Երբ նվաճումն ավարտվում է, Պիտեր II-ը տոնում է հաղթանակը և  իշխում է երեք օր  գեներալ Կորտս Արագոնցու  անվամբ։   Հետո ամրոցում վերականգնվում  է մուսուլմանների իշխանությունը, բայց այն միանշանակ նվաճում է Ջեյմս Ա Արագոնցին։  Շատ պատերազմներ  են տեղի ունեցել 14-րդ դարում Արագոնի և Կաստիլիայի գահերի միջև, և այս ամրոցը ունեցել է ռազմավարական դիրք, որը   կարևոր էր։ Դա եղել նշանակալի Իսպանական Անկախության պատերազմում և Իսպանական քաղաքացիական պատերազմում, նաև 1835 թվականի  ընթացքում տեղի ունեցած պատերազմում։ Ամրոցը վերակառուցվում է։ Երբ Ազգային զորքերը գրավում են  ամրոցը, նրանք քանդում են  նոր ստեղծվածները։


== Նկարագրություն ==
Գյուղում կան ամրոցի շատ մնացորդներ։ Պահպանվել է այժմ ծխական եկեղեցին` Տիրամայր հրեշտակներուն։ Դա վերջերս է վերականգնվել։ Այս եկեղեցում գոյություն ունեն մնացորդները գոթական և ռոմանական նկարների։ Անցյալում այս եկեղեցին ունեցել է հարուստ ժառանգություն, բայց այն կորցրել է իսպանական քաղաքացիական պատերազմի ընթացքում։


== Մատենագրություն ==
Eslava Blasco, Raúl: “Algunas consideraciones acerca de la heráldica de las villas de Castielfabib y Ademuz” Archived 2014-10-06 at the Wayback Machine., en la revista Ababol, nº 52. pp. 5–15. ISSN 1578-6978. Ademuz, 2007.
Montesinos, J. y Poyato, C. (Ed.): Actas del Primer Simposio de La Cruz de los Tres Reinos. Espacio y tiempo en un territorio de frontera. Simposio Interregional Interuniversitario, celebrado en Ademuz el 25, 26 y 27 de julio de 2008. Edición de la Universitat de València y de la Universidad de Castilla-La Mancha. Cuenca, 2011. ISBN 978-84-8427-773-6.


== Ծանոթագրություններ ==
Մարիա Տոլկաչյովա

Մարիա Յուրևնա Տոլկաչյովա (ռուս.՝ Мария Юрьевна Толкачёва, օգոստոսի 8, 1997(1997-08-08), Նիկոլայ Ժուկովսկի, Մոսկվայի մարզ, Ռուսաստան), ռուս մարմնամարզուհի, օլիմպիական չեմպիոն խմբային վարժություններում (2016), աշխարհի յոթակի, Եվրոպայի հնգակի և Եվրոպական խաղերի եռակի չեմպիոն։ Ռուսաստանի Դաշնության սպորտի վաստակավոր վարպետ։


== Կարիերա ==
Մարիա Տոլկաչյովան ծնվել է 1997 թվականի օգոստոսի 8-ին Մոսկվայի մարզի Ժուկովսկի քաղաքում։ Գեղարվեստական մարմնամարզությամբ զբաղվել սկսել է Օրեխովո-Զուևոյի մարզադպրոցում՝ Վալենտինա Կռիլովայի մոտ։ 2007 թվականին տեղափոխվել է Ժուկովսկի քաղաքի «Մետեոր» օլիմպիական ռեզերվի մանկապատանեկան մարզադպրոց՝ մարզիչ Տատյանա Գոլովինայի մոտ։ 2012 թվականին սկսել է մարզվել Աննա Դյաչենկոյի մոտ Օլիմպիական նախապատրաստման կենտրոնում։
2014 թվականին Մարիա Տոլկաչյովան դարձել է Եվրոպայի և աշխարհի չեմպիոն խմբային վարժություններում։
2015 թվականին դարձել է Եվրոպական I խաղերի երկակի չեմպիոն (խմբային և 5 ժապավեններով վարժություններ), ապա նվաճել երկու ոսկե (բազմամարտ և գորզերով/օղակներով վարժություններ) և մեկ արծաթե (ժապավեններով վարժություններ) մեդալներ Շտուտգարտում անցկացվող աշխարհի առաջնությունուն՝ ստանալով արտոնագիր 2016 թվականին Ռիո դե Ժանեյրոյում անցկացվելիք Ամառային օլիմպիական խաղերին մասնակցելու համար։
2016 թվականին Մարիա Տոլկաչյովան հաղթել է Հոլոնում անցկացվող Եվրոպայի առաջնությունում, ինչպես նաև դարձել օլիմպիական չեմպիոն՝ Ռիո դե Ժանեյրոյում ելույթ ունենալով խմբային բազմամարտում (նրանից բացի, Ռուսաստանի թիմի կազմում ընդգրկված էին Վերա Բիրյուկովան, Անաստասիա Բլիզնյուկը, Անաստասիա Մաքսիմովան և Անաստասիա Տատարևան)։
2017 թվականին Պեզարոյում անցկացվող աշխարհի առաջնությունում Ռուսաստանի թիմը նորացված կազմով (Անաստասիա Բլիզնյուկ, Եվգենյա Լևանովա, Քսենյա Պոլյակովա, Անաստասիա Տատարևա, Մարիա Տոլկաչյովա) նվաճել է երկու ոսկե (բազմամարտ և վարժություններ երեք գնդակով/երկու պարանով) և մեկ արծաթե մեդալ (վարժություններ հինգ օղակներով)։


== Պարգևներ ==
Բարեկամության շքանշան (25 օգոստոսի, 2016 թվական) – 2016 թվականին Ռիո դե Ժանեյրոյում (Բրազիլիա) 31-րդ Օլիմպիական խաղերում մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար


== Ծանոթագրություններ ==
Չանկով

Չանկով (ուկրաիներեն՝ Чаньків), ավան Ուկրաինայի Խմելնիցկիի մարզի Դունաևցիի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արմավենազգիներ

Արմավենազգիներ կամ արմավենիներ (լատիներեն՝ Palmae կամ Palmaceae), միաշաքիլ բույսերի ընտանիք է։


== Տարածվածություն ==
Հայտնի է մոտ 2000 տեսակ՝ տարածված արևադարձային և, մասամբ, մերձարևադարձային երկրներում՝ Ասիայի ու Հարավային Ամերիկայի անտառներում, սավաննաներում և անապատների օազիսներում։ Վայրի վիճակում հայտնի է միայն հովհարատերև (եվրոպական կամ գաճաճ) արմավենին (Իսպանիայում և Ֆրանսիայում)։ Հայաստանում որպես գեղազարդիչ բույսեր աճեցվում են արմավենու 2 տեսակ՝ փյունիկյանը և հովհարատերևը։


== Կենսաբանական նկարագրություն ==
Արմավենիների մեծ մասը ծառանման է, բունը սյունանման է՝ մինչև 60 մ բարձրությամբ, 80 սմ տրամագծով, հիմնականում՝ չճյուղավորված։ Որոշ արմավենիներ ցողուն գրեթե չունեն. թփուտային են կամ փաթաթվող լիաններ։ Մեծ մասի բունը ծածկված է թելիկներով, որոնք գոյանում են մեռած, թափված տերևների և կոթունների անոթաթելային խրձերից։ Տերևները լինում են կտրտված փետրաձև (փյունիկյան, կոկոսյան արմավենիներ), երկփետրաձև (կարիոտա) և հովհարաձև (տրախիկարպուս, խամերոքս, լիվիստոնա և այլն)։ Փետրաձև տերևների երկարությունը մինչև 22 մ է, հովհարաձև տերևների թիթեղների տրամագիծը՝ մինչև 4մ, իսկ կոթունների երկարությունը՝ մինչև 5 մ։ Տերևների երկարակեցությունը 1–7 տարի է։ Պտուղները հաղարջի մեծությունից մինչև 25 կգ են։


== Օգտագործումը ==
Արմավենիների գրեթե յուրաքանչյուր տեսակ որևէ օգուտ է տալիս մարդուն։ Փյունիկյան արմավենին տալիս է քաղցր պտուղներ՝ արմավներ (խուրմա)։ Արաբական երկրների և Հյուսիսային Աֆրիկայի օազիսներում դա մարդու հիմնական սնունդն է։ Մանր արմավներով ու դրանց կորիզներով կերակրում են ընտանի կենդանիներին։ Օվկիանիայի մոտ 10 հզ. կղզիների բնակիչներին կերակրում է հնդկընկույզի (կոկոսյան) արմավենին։ Նրա չհասունացած ընկույզների միջուկը պարունակում է կաթ, որը քաղցրահամ և ծարավը հագեցնող հյութ է։ Հասուն ընկույզների պատյանից պատրաստում են պարաններ, խսիրներ, ավելներ։ Ընկույզի պատյանն անվանում են կոյրա, իսկ չորացրած միջուկը՝ կոպրա, որից ստանում են կոկոսի յուղ։ Ծովամերձ արևադարձային երկրներում կոյրան և կոպրան արտահանման հիմնական ապրանքներն են։ Կոկոսյան արմավենուց ստացվում է նաև դիմացկուն ու թեթև փայտանյութ։ 
Արմավենիների շատ տեսակների ծաղկաբույլի ցողունի կտրվածքից հոսում է քաղցր հյութ, որից պատրաստում են շաքար, մաթ կամ գինի։ Յուղ ստանում են նաև աֆրիկյան յուղատու արմավենու մանր, ձիթապտղանման պտուղներից։ Սագոյան արմավենիների բնի միջուկում պարունակվող օսլայաշատ զանգվածը մանրացնելով ստանում են ալյուր (Ինդոնեզիայում և Մելանեզիայում)։ Որոշ արմավենիներից պատրաստում են բուսական մոմ։


== Տես նաև ==
Արմավենի (անձնանուն)


== Արտաքին հղումներ ==
Դպրոցական Մեծ Հանրագիտարան, Գիրք I, Արմավենի
Ցանթ

Ցանթ (գերմ.՝ Zandt), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 1848 մարդ, տարածքը՝ 21,61 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 177։
Համայնքը ստորաբաժանվում է 2 գյուղական օկրուգի։
Ցանթ համայնքի բնակչությունը 2015 թվականի դեկտեմբերի 31-ի տվյալներով կազմում է 1864 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Նովի Կրիվին

Նովի Կրիվին (ուկրաիներեն՝ Новий Кривин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Նովի Կրիվին գյուղում բնակվում էր 13 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 32,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գազալե Ալիզադե

Գազալե Ալիզադե (պարսկերեն՝ غزاله علیزاده, (փետրվարի 15, 1949(1949-02-15), Մաշհադ, Իրան - մայիսի 12, 1996(1996-05-12), Javaher Deh, Sakht Sar Rural District, Central District, Ramsar County, Մազանդարան, Իրան)), իրանցի գրող և բանաստեղծ։ Գազալե Ալիզադեի մայրը նույնպես եղել է գրող և բանաստեղծ։ Նա երկու անգամ է ամուսնացել. ամուսնու` Բիջան Էլահիի հետ ունեցել են դուստր` Սալմա անունով։ Նա նաև որդեգրել է երկու աղջիկների, որոնք վերապրել են 1961 թվականին Քազվինի երկրաշարժը։


== Կենսագրություն ==
Գազալե Ալիզադեն դպրոցում խելացի, աշխույժ և ինտրովերտ երեխա էր։ Հումանիտար գիտությունների դիպլոմ է ստացել Մահաստիի ավագ դպրոցում և, միևնույն ժամանակ բուսակեր է դարձել։ Նա քաղաքական գիտությունների բակալավրի աստիճան է ստացել Թեհրանի համալսարանում, այնուհետև մեկնել է Ֆրանսիա` Սորբոնի համալսարանում փիլիսոփայություն և կինո սովորելու։
Նա ի սկզբանե մեկնել էր Փարիզ` պաշտպանելու իր թեկնածուականը Իրավագիտության ոլորտում, բայց փոխել է իր մասնագիտությունը` սկսելով իշկարիզմ ուսումնասիրել և ցանկանում էր դիսերտացիոն աշխատանք գրել Ռումիի մասին, սակայն կիսատ է թողել այն հոր հանկարծակի մահվան պատճառով։
Նա սկսել է իր գրական կարիերան Մեշհեդում պատմվածքներ գրելով։ Ալիզադեի ամենահայտնի աշխատանքը «Էդրիսիսի տունը» վեպն է (պարսկերեն՝ خانه ادریسیها): 
Նրա պատմվածքներից են «Խաչմերուկ», «Ամառվանից հետո» և «Կարճ ճանապարհորդությունը», և նրա մյուս վեպերից են «Երկու լանդշաֆտները» և «Թեհրանի գիշերները»։ Ալիզադեի աշխատանքներից մի քանիսն անգլերեն են թարգմանվել Ռոզա Ջամալիի կողմից։
Քաղցկեղով տառապելով` նա երկու անգամ ինքնասպանության փորձ է արել։ Ի վերջո, նա ինքնասպան է եղել 1996 թվականի մայիսին` կախվելով ծառից։ Նրա մարմինը թաղվել է Էմամզադեհ Թահեր գերեզմանատանը։
Նրա կյանքի մասին նկարահանվել է «Գազալե Ալիզադեի դատավարությունը» վավերագրական ֆիլմը։


== Գրքեր ==


=== Վեպեր ===
Երկու տեսարան
Էդրիսիսի տունը (երկու հատոր)
Թեհրանի գիշերը


=== Պատմվածքներ ===
Ամառվանից հետո
Կարճ ճամփորդություն


=== Այլ ===
Հունաստան
Տան երազն ու կործանված մղձավանջը


== Ծանոթագրություններ ==


== Արտաքին հղումներ ==
نشریه الکترونیکی سه پنج (صدای مستقل ادبیات ایران)انتشار صدای غزاله علیزاده Archived 2014-08-19 at the Wayback Machine.
دانشجویان «محاکات غزاله علیزاده» و «نقل‌گرد آفرید» را می‌بینند Archived 2009-07-26 at the Wayback Machine.
فیلم زندگی «غزاله علیزاده»اردیبهشت ماه آماده نمایش می‌شود. خبرگزاری کتاب ایران
مستند "غزاله علیزاده" کلید می‌خورد Archived 2009-12-20 at the Wayback Machine.
نگاهی کوتاه به رمان شبهای تهران. سایت آفتاب Archived 2009-11-26 at the Wayback Machine.
«"محاکات غزاله علیزاده" اجازه حضور نیافت»
فیلم زندگی "غزاله علیزاده"اردیبهشت آماده نمایش می‌شود. روزنامه آفتاب یزد
نافه، ویژه غزاله علیزاده Archived 2009-07-25 at the Wayback Machine.
به یاد غزاله علیزاده، در سایه روشن کلام
ّFarokhzad Pooran (2002)։ Yesterday till today։ Tehran: Ghatreh publication։ էջ 565։ ISBN 964-341-116-8
Աղդաղ (լեռնանցք)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռնանցք Արցախի լեռնաշղթաում։ Գտնվում է Մեղրի քաղաքից մոտ 45 կմ արևելք Արաքսի աջ ափից մոտ 22 կմ հեռավորության վրա։ Բարձրությունը մոտ 2246 մ։ Այստեղով անցնում է տեղական նշանակության ճանապարհ։


== Ծանոթագրություններ ==
Մառնի ճակատամարտ

Մառնի ճակատամրտ 1914, խոշոր ճակատամարտ անգլո-ֆրանսիական և գերմանական զորքերի միջև, Մառն գետի մոտ, Առաջին համաշխարհային պատերազմի (1914-1918) ժամանակ, սեպտեմբերի 5-12-ը։ Ավարտվել է գերմանական զորքերի պարտությամբ Հելմուտ Մոլտկե Ավագի գլխավորությամբ։ Երկու կողմից ճակատամարտին մասնակցել են 116 դիվիզիա (մոտ 2 միլիոն զինվոր), ավելի քան 6.600 թնդանոթ։ Գերմանական զորքերի անհաջողության հիմնական պատճառներն էին ռազմաճակատի արևմտյան թևում ուժերի փոխհարաբերության փոփոխությունը հօգուտ Անտանտի բանակների, գերմանական հրամանատարության համար բավարար քանակությամբ պահեստային ուժերի բացակայությունը, ռուս, բանակի վճռական հարձակումը Արևելյան Պրուսիայում, որը ստիպեց գերմանական հրամանատարությանը արևմտյան ոազմաճակատից ուժեր փոխադրել արևելյան։ Գերմանական զորքերի պարտությունը ձախողեց պատերազմում շտապ հաղթանակ ձեռք բերելու գերմանական ստրատեգիական պլանը։ Մառն գետի մոտ ճակատամարտ տեղի է ունեցել նաև 1918-ին, գերմանական և Անտանտի զորքերի միջև, երբ գերմանական հիմնական ուժերը նահանջել են՝ տալով մեծ կորուստներ։
Ակորդեոնով մարդը

«Ակորդեոնով մարդը» (ռուս.՝ «Человек с аккордеоном»), խորհրդային դրամատիկական գեղարվեստական ֆիլմ, որը նկարահանել է  ռեժիսոր Նիկոլայ Դոստալը 1985 թվականին Ա. Մակարովի «Ակորդեոնով մարդը» (1974) համանուն վեպի մոտիվներով։ Պրեմիերան տեղի է ունեցել 1985 թվականի սեպտեմբերին ԽՍՀՄ-ում։


== Սյուժե ==
Պատերազմի առաջին օրերից Մոսկվայի օպերետի արտիստ Դմիտրի Գրոմցևը (Վալերի Զոլոտուխին) կամավոր մեկնել է ռազմաճակատ, ծանր վիրավորվել և չի կարողացել վերադառնալ երաժշտի սիրած մասնագիտությանը։
1949 թվական։ Դմիտրին ավարտել է ֆինանսական ինստիտուտը և սկսել է կարգավորել իր կյանքը։ Բայց ռուսական երգի հանդեպ սերն ու մարդկանց ուրախություն պարգևելու ցանկությունն ավելի ուժեղ  է դրամատիկ հանգամանքներից։ Մի հարսանիքի ժամանակ, որտեղ նա նվագում է ակորդեոն, Դմիտրի հանդիպել է իր վաղեմի ծանոթին, որն ամուսնացած է, և հասկանում է, որ նա է իր ճակատագիրը։ Նա հանդիպում է մի ծանոթի, որն առաջարկում է դառնալ իր իմպրեսարիոն։ Սկսվում է «կանչով երաժիշտի» բուռն կյանքը՝ հարսանիքների, հոբելյանների և այլ տոների անվերջ շարք, որտեղ նրան անպայման ցանկանում են տեսնել և բառացիորեն «ձեռքից ձեռք են խլում»։ Ընդ որում, Դմիտրին կարծում է, որ արժանի է ավելի մեծ, ավելի պատկառելի լսարանի, և սկսում է իր մենահամերգները թատրոնում։


== Դերերում ==
Վալերի Զոլոտուխին – Դմիտրի Գրոմցև, մոսկովյան օպերետի արտիստ
Իրինա Ալֆյորովա – Լենա (Լյոլյա) Գլան
Արինա Ալեյնիկովա – Դմիտրիի մայրը
Վլադիմիր Սոշալսկի – Սավելի Միխայլովիչ
Միխայիլ Պուգովկին – հորեղբայր Կոլյա, Դմիտրիի հարևանը
Սերգեյ Միլովանով – Սավկա, խուլիգան
Ելենա Պլետնյովա – Թամարա Նովգորոդսկայա, գեղեցկուհի
Ստանիսլավ Սադալսկի – Կոստյա Յոլկին
Լյուբով Մալինովսկայա – Ֆենյա մորաքույր, դռնապանուհի
Եվգենի Եվստիգնեև – Իվա Սևերինովիչ Լոպատին, հայտնի հոմեոպաթ
Սերգեյ Կոլեսնիկով – Լոպատինի որդին, Լյոլյայի փեսացուն 
Իրինա Շմելևա – Նինա Վորոբյովա, Դմիտրի Գրոմցևի համակուրսեցին
Անտոն Գոլուբև – Կոլյա Պրիխոդկո, փեսացու
Լյուդմիլա Իվանովա – Կոլյա Պրիխոդկոյի մայրը
Սերգեյ Ռեուսենկո – Արկաշա Կարասև, Գրոմցևի մարտական ընկերը


== Ծանոթագրություններ ==


== Արտաքին հղումներ ==
«Ակորդեոնով մարդը» ֆիլմը «Энциклопедия Кирилла и Мефодия» կայքում
Илья Тюрин — персональная страница актёраArchived 2017-08-04 at the Wayback Machine. на сайте "Дети в кино"
Человек с аккордеоном на сайте Энциклопедия отечественного кино /вебархив/
Մոնվիեթ

Մոնվիեթ (ֆր.՝ Montviette), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 175 մարդ, բնակչության խտությունը` 26.44 մարդ/կմ²։ Բնակավայրը զբաղեցնում է 6.62 կմ² տարածք։
2017 թվականի հունվարից Սեն Պիեռ սյուր Դիվ, Բուասե, Բրետվիլ սյուր Դիվ, Իևիլ, Միթուա, Լ'Ուդոն, Ուվիլ լա Բիեն Տուրնե, Սենտ Մարգերիտ դը Վիեթ, Սեն Ժորժ ան Օժ, Տիևիլ, Վոդլոժ և Վիե Պոնտ ան Օժ համայնքների հետ միասին հանդիսանում է Սեն Պիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 40 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան)  բնակիչ, որոնցից ակտիվ էին 85-ը, իսկ ոչ ակտիվները` 28։ Ակտիվության ցուցանիշը կազմում է 75,2 %։ 85 աշխատունակ մարդկանցից աշխատել է 81 անձ (39 տղամարդ և 42 կին)։ Գործազուրկ են եղել 4 անձ (0 տղամարդ և 4 կին)։ 28 անաշխատունակներից 5-ը եղել են աշակերտներ կամ ուսանողներ, 15-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուսիխա (այլ կիրառումներ)

Գուսիխա, կարող է վերաբերել՝

Գուսիխա - գետ Ռուսաստանում, Չարիշյի վտակը
Գուսիխա - գետ Ռուսաստանում, Պորոզիխայի վտակը
Զիմբաբվեի նախագահ

Զիմբաբվեի նախագահ (շոնա՝ Mutungamiri weZimbabwe, անգլ.՝ President of Zimbabwe), Զիմբաբվեի Հանրապետության ղեկավարը։ 1980 թվականի ապրիլին անկախացումից հետո երկրի առաջին նախագահն է դարձել Քանաան Բանանան, որը նախագահ է ընտրվել խորհրդարանի կողմից։ 1987 թվականին վարչապետ Ռոբերտ Մուգաբեն հասավ Սահմանադրության մեջ փոփոխությունների, որոնցով նախագահի ավելի վաղ անվանական պաշտոնը սկսեց ունենալ գործադիր իշխանության լիարժեք պաշտոն, իսկ վարչապետի պաշտոնը վերացվեց, ընդ որում հենց ինքն էլ դարձավ երկրի նախագահ։ 1987 թվականի դեկտեմբերի 31-ից մինչև 2009 թվականի փետրվարի 11-ը նախագահը եղել է նաև կառավարության ղեկավարը։ 2008 և 2009 թվականների քաղաքական բանակցություններից հետո վարչապետի պաշտոնը վերականգնվել է և գոյություն ունեցել մինչև 2013 թվականին երկրի Սահմանադրության մեջ փոփոխություններ մտցնելը։ 2017 թվականի նոյեմբերին երկրի մշտական ղեկավար Մուգաբեն պաշտոնանկ է արվել զինվորականների կողմից։ Նոր նախագահ է դարձել Էմերսոն Մնանգագվան։
Զիմբաբվեի նախագահն ընտրվում է 5 տարի ժամկետով։


== Անվանական նախագահ (2017) ==
2017 թվականի նոյեմբերի 21-ին Ռոբերտ Գաբրիել Մուգաբեի պաշտոնաթողությունից հետո, 2017 թվականի նոյեմբերի 6-ին առաջին փոխնախագահ Էմերսոն Դամբուձո Մնանգագվայի պաշտոնից հեռացման պայմաններում, Ֆելեկեզել Մֆոկոն դե յուրե դարձել է երկրի նախագահ, սակայն այդ քաղաքական գործիչը հեռացվել Է Զիմբաբվեի իշխող կուսակցությունից և փախել արտասահման։ Իրավական խնդիրը լուծվել է երկրի խորհրդարանի կողմից, որը վերականգնել է Էմերսոն Մնանգագվայի լիազորությունները որպես առաջին փոխնախագահ, որից հետո 2017 թվականի նոյեմբերի 24-ին ստանձնել է նախագահի պաշտոնը։


== Պաշտոնավարության դիագրամ ==


== Զիմբաբվեի նախագահների ցանկ ==
Քաղաքական կուսակցություն     Զիմբաբվեի աֆրիկյան ժողովրդի միություն (ԶԱԺՄ)
     Զիմբաբվեի աֆրիկյան ազգային միություն՝ Հայրենասիրական ճակատ


== Ծանոթագրություններ ==


== Արտաքին հղումներ ==
Զիմբաբվեի ղեկավարների ցանկը rulers.org-ում (անգլ.)
Զիմբաբվեի ղեկավարների ցանկը worldstatesmen.org-ում (անգլ.)
Զիմբաբվեի ընտրություններ africanelections.tripod.com (անգլ.)
Բրովկինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԲրովկինոԲրովկինո (ռուս.՝ Бровкино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անհավատարիմ (ֆիլմ, 2002)

Անհավատարիմ (անգլ.՝ Unfaithful), ամերիկյան ռեմեյկ։ Հայտնվել է էկրաններին 2002 թվականին։


== Սյուժե ==
Ռիչարդ Գիրը նկատելով դավաճանություն իր կնոջ՝ Դայան Լեյնի կողմից սպանում է նրա սիրեկանին (Օլիվիե Մարտինես)։


== Դերերում ==
Ռիչարդ Գիր - Էդ Սամներ
Դայան Լեյն - Կոննի Սամներ
Օլիվիե Մարտինես - Պոլ Մարտել
Էրիկ Սալլիվան - Չարլի Սամներ
Միշել Մոնագան - Լինդսեյ
Մարգարետ Կոլին - Սալլի
Մայքլ Էմերսոն - Ջոշ


== Ծանոթագրություններ ==


== Արտաքին հղումներ ==
Անհավատարիմ ֆիլմը Internet Movie Database կայքում
Անհավատարիմ ֆիլմը allmovie կայքում
(8302) Կազուկին

(8302) Կազուկին (անգլ.՝ Kazukin), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 3-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,3041 ա. մ., առավելագույնը մոտենում է 1,9313 ա. մ. հեռավորության վրա և հեռանում 2,6769 ա. մ.։ Արեգակի շուրջ մեկ ամբողջական պտույտ է կատարում 1277,47 երկրային օրվա ընթացքում, իր ուղեծրով շարժվելով միջինում 0,281807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8302) Կազուկին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օմբլե

Օմբլե (ֆր.՝  Hombleux), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 1026 մարդ, բնակչության խտությունը` 76.17 մարդ/կմ²: Բնակավայրը զբաղեցնում է 13.47 կմ² տարածք:


== Աշխարհագրություն ==
Գտնվում է Փարիզ քաղաքից 110 կմ հյուսիս-արևելք, Ամյեն քաղաքից 55 կմ արևելք:


== Բնակչություն ==


== Տնտեսություն ==
2010 թվականին ուներ 651 աշխատունակ (15-64 տարեկան)  բնակիչ, որոնցից ակտիվ էին 450-ը, իսկ ոչ ակտիվները` 201: Ակտիվության ցուցանիշը կազմում է 69,1 %: 450 աշխատունակ մարդկանցից աշխատել է 378 անձ (219 տղամարդ և 159 կին): Գործազուրկ են եղել 72 անձ (33 տղամարդ և 39 կին): 201 անաշխատունակներից 52-ը եղել են աշակերտներ կամ ուսանողներ, 69-ը` թոշակառուներ, իսկ 80-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իդիր Ուալի

Իդիր Ուալի (ֆր.՝ Idir Ouali, ռուս.՝ Иди́р Уали, մայիսի 21, 1988(1988-05-21), Ռուբե), ֆրանսիացի ֆուտբոլիս, կիսապաշտպան «Պադերբորն 07» ակումբում։


== Կարիերա ==
Իդիրի սկսել է իր կարիերան «Էկսելսիորա» երիտասարդական մրցաշրջաններում, իր հարազատ քաղաք Րուբեում։ Երբ Ուլին 15 տարեկան էր նրա մաթեմատիկաի դասատուն խորհուրդ տվեց ցույց տալ իր ուժերը «Մուսկորոնա» ակադեմիայում՝ ակումբ մեկ անունավոր բելգիական քաղաքում, որը գտնվում է ոչ շատ հեռու ֆրանսա-բելգիական սահմանից։ Իդիրը անցավ ընտրական փուլը և ընդունվես ակադեմիա]]»։                                                                                                            
2007 թվականի հունվարի 27-ին Իդիրը դեբյուտ եղավ «Մուսկրոնա» հավաքը, «Գենտաի» հետ առաջնությունում դուս գալով խաղադաշտից։ 
2012 թվականի հունվարի 24-ին հրատարակվել է, որ Ուալին գնացել է գերմանական խումբ «Դինամո»։


== Արտաքին հղումներ ==
Տեղեկություններ


== Ծանոթագրություններ ==
Ուրիշ աշխարհ (ֆիլմաշար)

Անվան այլ կիրառումների համար տե՛ս՝ Ուրիշ աշխարհ (այլ կիրառումներ)«Ուրիշ աշխարհ» (անգլ.՝ Underworld), ֆենտեզի, մարտական, թրիլեր ժանրերի ֆիլմաշար, որ պատմում է վամպիրների և մարդագայլերի հակամարտության մասին։ Ֆիլմաշարի տարբեր մասերի ռեժիսորներից են Լեն Ուայզմանը, Պատրիկ Տատոպուլոսը, Մոնս Մորլինդը և Բյորն Սթեյնը։ Ֆիլմաշարի առաջին ֆիլմը՝ Ուրիշ աշխարհը» առաջին անգամ ցուցադրվել է 2003 թ.-ին, երկրորդ` «Ուրիշ աշխարհ. Էվոլյուցիա» ֆիլմը՝ 2006 թ.-ին։ Երրորդ՝ «Ուրիշ աշխարհ. Լիկանների ապստամբությունը» ֆիլմի՝ պրեմերիան կայացել է 2009 թ.-ին և ֆիլմը նախաբան է հանդիսանում նախորդ երկու ֆիլմերի համար։ Չորրորդ՝ «Ուրիշ աշխարհ. Վերածնունդ» ֆիլմի պրեմերիան կայացել է 2012 թ.-ին։ Ֆիլմը շարունակում է «Ուրիշ աշխարհ. Էվոլյուցիա» ֆիլմի սցենարը։


== Ֆիլմեր ==


=== Ուրիշ աշխարհ (2003) ===

Ֆիլմը պատմում է Փոքր գործի՝ Սելինի (Քեյթ Բեքինսեյլ) մահվան մասին, ով վերացնում էր լիկաններին, որոնք իբրև թե սպանել էին իր ընտանիքին։ Մի որսի ժամանակ նա նկատում է, թե ինչպես են լիկաններ հետապնդում Մայքլ Քորվին (Սքոթթ Սպիդմեն) անունով մեկին։ Սելինը սկսում է հետապնդել Մայքլին, որպեսզի պարզի ինչու է պետք նա լիկաններին։ Իր հետաքննության ժամանակ Սելինը ոչ միայն իմանում է վամպիռ Քրեյվի (Շեյն Բրոլլի) խռովարար դավադրության և մարդագայլ Լյուցիանայի ավագ վամպիռներին ոչնչացնելու նպատակի մասին այլ նաև ապշեցուցիչ ճշմարտությունը վամպիռների կլանի ավագի Վիկտորի (Բիլլ Նայի)՝ իր ուսուցչի մասին։
Վալդենեբրո դե լոս Վալյես

Վալդենեբրո դե լոս Վալյես (իսպ.՝ Valdenebro de los Valles)` բնակավայր և մունիցիպալիտետ Իսպանիայում, մտնում է Վալյադոլիդ գավառի Կաստիլիա և Լեոն ինքնավար համայնքի մեջ։ Մունիցիպալիտետը գտնվում է Տերրա-դե-Կամպոս շրջանի կազմում։ Տարածքը 42,13 կմ² է։ Բնակչությունը 220 ընտանիք (2010 թվականին)։ Հեռավորությունը գավառական մայրաքաղաքից 37 կմ է։


== Ժողովրդագրություն ==
Լացաուրի

Լացաուրի (վրաց.՝ ლაცაური), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1750 մետր բարձրության վրա։ Շրջկենտրոն Գորիից հեռու է 35 կմ։


== Ծանոթագրություններ ==
Վսևոլոդովկա (գյուղ, Լուցկի շրջան)

Վսևոլոդովկա (ուկրաիներեն՝ Всеволодівка), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1880 թվականին։
2001 թվականի տվյալներով Վսևոլոդովկա գյուղում բնակվում էր 30 մարդ։ Բնակավայրը զբաղեցնում է 0,374 կմ² տարածք։ Բնակչության խտությունը կազմում էր 80,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլինա

Անվան այլ կիրառումների համար տե՛ս՝ Բիլինա (այլ կիրառումներ)
Բիլինա (ռուսերեն был բառից), ռուսական ժողովրդական բանահյուսության ժանրերից մեկը, ասք-երգեր պատմական նշանավոր դեպքերի, հերոսների և ժողովրդի կյանքի մասին։


== Բիլինաների ծագումը ==
Բիլինաները ձևավորվել են 11-16-րդ դարերում՝ գերազանցապես Ռուսաստանի հյուսիսային շրջաններում։ Նրանց հեղինակները եղել են ժողովրդական անանուն երգիչներ, որոնք իրենց հորինած երգ-զրույցները բանավոր փոխանցել են հաջորդ սերունդներին։
Բիլինաների առաջին ժողովածուն, որը գրի է առել Ուրալի կազակ Կիրշա Դանիլովը, լույս է տեսել 1804 թվականին «Հին ռուսական բանաստեղծություններ» խորագրով։ Բիլինաների հավաքումն ու հրատարակումը շարունակվում է հետագայում, ընդհուպ մինչև մեր օրերը։


== Բիլինաների գեղարվեստական առանձնահատկությունները ==
Բիլինաներն ունեն գեղարվեստական ինքնատիպ առանձնահատկություններ՝ սկսում են հատուկ նախերգանքով, և ավարտվում վերջերգով, հաճախ են հանդիպում չափազանցություններ, կայուն մակդիրներ և համեմատություններ։ Հորինվել է անհանգ ոտանավորով։


== Բիլինաների հերոսները ==
Իլյա Մուրոմեց
Ալյոշա Պոպովիչ
Դոբրինյա Նիկիտիչ
Սոդկո
Սվյատոգոր
Վասիլի Բուսլաև


== Բիլինաները հայերեն ==
Բիլինաներ, Երևան, 1970, էջ 24։ (Թարգ. Հ. Դավթյան)


== Գրականություն ==
Ղազար Այվազյան, Նյութեր ռուսական գրականությունից, ռուսական բիլինաներ, Երևան, Հեռակա մանկավարժական ինստիտուտի հրատարակչություն, 1946, 16 էջ։
Ղազար Այվազյան, Կիևյան Ռուսիայի գրականություն. XI-XIII դար (հեղինակակից Զ. Յասինսկայա), Երևան, Հայկական ՍՍՀ պետական հեռակա մանկավարժական ինստիտուտի հրատարակչություն, 1949, 203 էջ։


== Աղբյուրներ ==
1776

1776 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1776 թվականն է, 
XVIII դարի 76-րդ տարին։


== Դեպքեր ==
Տրիեստում, Վենետիկի Մխիթարյաններից պառակտված միաբանների ուժերով հիմնվել է հայկական տպարան։ Գործել է մինչև 1811 թվականը, ապա փոխադրվել Վիեննա։
Հուլիսի 4 - Ամերիկայի Միացյալ Նահանգների անկախության հռչակում։


== Ծնունդներ ==
Հունվարի 24 - Սուքիաս Սոմալյան, հայ բանասեր, բառարանագիր, թարգմանիչ


== Մահեր ==


== Ծանոթագրություններ ==
Լիբանան շրջան (Փենսիլվանիա)

Լիբանան շրջան (անգլ.՝ Lebanon County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 940 կմ² է, բնակչությունը՝ 133.568 մարդ (2010 թ. տվյալներով)։ Շրջկենտրոնն է Լեբանոն բնակավայրը։ Կազմավորվել է 1813 թ.։
Սուրբ Պողոս եկեղեցի (Ադանա)

Սուրբ Պողոս եկեղեցի (թուրքերեն՝ Bebekli Kilise), Հայ առաքելական եկեղեցի ներկայիս Թուրքիայի Ադանա քաղաքում, որն այժմ վերածված է հռոմեական կաթոլիկ եկեղեցու։ Հայերը եկեղեցին կառուցել են 1870 թվականին։ Հայոց ցեղասպանության հետևանքով քաղաքի հայ մեծ համայնքի օսմանյան տեղահանությունից հետո եկեղեցին 1915 թվականին հանձնվել է Անատոլիայի առաքելական փոխանորդությանը։
Սուրբ Պողոս եկեղեցին գտնվում է «5 Օջաք» հրապարակի մոտ, Ջեմալ Գյուրսել փողոցի վրա։ Մարիամ Աստվածածնի 2,5 մետրանոց բրոնզե արձանը անցորդների մոտ հիշեցնում է մի նորածնի, ինչի պատճառով էլ եկեղեցին հայտնի դարձավ որպես «Երեխայով եկեղեցի» (Բեբեկլի քիլիսե)։
Մարիամի 2,5 մետր բարձրությամբ բրոնզե արձանը քայլող մարդկանց համար երեխա է հիշեցնում, և եկեղեցին հայտնի է դարձել որպես «Երեխայի հետ եկեղեցի» (Bebekli Kilise): 
Ներկայումս եկեղեցին ծառայում է Ադանայի կաթոլիկ և ուղղափառ համայնքներին։ Եկեղեցուն  եկամուտներն ավելացնելու համար կից այգին վերածվել է ավտոկայանատեղիի։
		
		
		


== Ծանոթագրություններ ==
Ելմշա

Ելմշա (ռուս.՝ Ельшма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի աջ ափում՝ 72 կմ հեռավորության վրա։ Գետի երկարությունը 58 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007797
Հիդրոլոգիական ուսումնասիրությունների կոդը - 103000779
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռեսսետա

Ռեսսետա (ռուս.՝ Рессета), գետ Ռուսաստանում, հոսում Բելորեցկի մարզում։ Գետաբերանը տեղակայված է Ժիզդրա գետի աջ ափին 134 կմ հեռավորության վրա։ Գետի երկարությունը 123 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  09010100512110000019784
Հիդրոլոգիական ուսումնասիրությունների կոդը -  110001978
Ավազանի կոդը -  09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոֆալորա սոպրա Տիչինո

Բոֆալորա սոպրա Տիչինո (իտալերեն՝ Boffalora sopra Ticino), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 4265 մարդ է։ Բնակչության միջին խտությունը՝ 609 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 20020։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կիմ Սոնգ Կյու

Կիմ Սոնգ Կյու (հանգըլ՝ 김성규, հանջա՝ 金聖圭, ապրիլի 28, 1989(1989-04-28), Ջոնջու, Հարավային Կորեա), հարավկորեացի երգիչ, երգահան և դերասան։ Նա Woollim Entertainment ընկերությանը պատկանող Ինֆինիտի բոյ բենդի անդամ է։ Որպես սոլո երգիչ իր դեբյուտը կատարել է Another Me երգով՝ 2012 թվականի նոյեմբերի 12-ին։


== Կյանք և գործունեություն ==
Կիմ Սոն Գյուն ծնվել է 1989 թվականի ապրիլի 28-ին Ջոնջու քաղաքում։ Հաճախել է Ջոնջուի համալսարանի ավագ դպրոցը և եղել է դպրոցի "Coma Beat" անունը կրող ռոք խմբի անդամ։
Երբ Սոնգ Կյուն հայտնել է իր ծնողներին երգիչ դառնալու երազանքի մասին, ծնողները դեմ են եղել, հայտարարելով, որ կվռնդեն տնից, եթե չդադարի զբաղվել երաժշտությամբ։ Սոնգ Կյուն գաղտնի շարունակեց պարապել, իսկ դպրոցն ավարտելուց հետո տեղափոխվեց Սեուլ, որպեսզի հետևի իր երազանքին։
2007 թվականին մասնակցեց SM ընկերության լսումներին, սակայն ձախոցվեց։ 2008 թվականին նույնպես փորձեց ուժերը, սակայն այս անգամ ևս բախտը նրան չժպտաց։ Հիացած լինելով Nell խմբով, Սոնգ Կյուն որոշեց գնալ Woollim Entertainment-ի լսումներին, որի ժամանակ ասաց․ 

2010 թվականի հունիսի 9-ին Սոնգ Կյուն ի դեբյուտը կատարեց Ինֆինիտի խմբում։ 2013 թվականի փետրվարի 15-ին Սոնգ Կյուն ավարտեց Դեկյունգի համալսարանի երաժշտության ֆակուլտետը խմբի մյուս անդամների՝ L-ի (Կիմ Մյունգ Սու), Սոնգյոլի, Հոյայի և Դոգուի հետ։ Շարունակել է երաժշտական կրթությունը Հոսոյի համալսարանում։


== Սկավառակագրություն ==


=== EP's ===
2012: Another Me
2015: 27


=== Սինգլներ ===


=== Սոլո երգեր ===


=== Սաունդթրեկեր ===


=== Համագործակցություններ ===


== Ծանոթագրություններ ==


== Արտաքին հղումներ ==
Կիմ Սոնգ Կյու Թվիթթերում
Վիլֆոր (Օդի գավառ)

Վիլֆոր (ֆր.՝ Villefort), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 103 մարդ, բնակչության խտությունը` 8.13 մարդ/կմ²։ Բնակավայրը զբաղեցնում է 12.67 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 39 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան)  բնակիչ, որոնցից ակտիվ էին 44-ը, իսկ ոչ ակտիվները` 17։ Ակտիվության ցուցանիշը կազմում է 72,1 %։ 44 աշխատունակ մարդկանցից աշխատել է 36 անձ (22 տղամարդ և 14 կին)։ Գործազուրկ են եղել 8 անձ (3 տղամարդ և 5 կին)։ 17 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անդուլ (անձնանուն)

Անվան այլ կիրառումների համար տե՛ս՝ Անդուլ (այլ կիրառումներ)Անդուլ, հայկական արական անուն։ Ծագել է հայերեն անդուլ՝ անդադար բառից։


== Գործածություններ ==
Անդուլ ոմն կրոնավոր, որի մոտ գնաց Ակիթը՝ Ղազար Փարպեցուց հեռանալուց հետո (5-րդ դար)


== Ծանոթագրություններ ==
Սրսկում (բուսաբանություն)

Սրսկում, այգիների, գյուղատնտեսական բույսերի հիվանդությունների և վնասատուների, ինչպես նաև մոլախոտերի դեմ կիրառվող պայքարի միջոցառում։ Կատարվում է տարբեր թունաքիմիկատների ջրային լուծույթով (բորդոյան հեղուկ, ֆուզալոն, քլորոֆոս և այլն), սրսկիչ մեքենաներով։
Օգտագործվում է նաև դեֆոլիացիայի, անասնապահական շենքերի ախտահանման և միջատազերծման համար։ Սրսկումների արդյունավետությունը կախված է թունաքիմիկատների հատկությունից, կոնցենտրացիայից, ազդեցության տևողությունից, աշխատանքի որակից, ժամկետները՝ հիվանդությունների հարուցիչների և վնասատուների կենսբ․ առանձնահատկություններից, օդերևութաբանական պայմաններից։ Սովորական կամ խոշոր կաթիլային Սրսկման ժամանակ հեղուկի ծախսը դաշտային կուլտուրաների համար 400—500 լ/հա է, տեխնիկական մշակաբույսերի համար՝ 400—800 լ/հա, խաղողի և պտղատու այգիների համար՝ 800— 1500 լ/հա՝․ Մանրակաթիլային կամ փոքրածավալային Սրսկման (հեղուկի ծախսը՝ 25—100 լ/հա) բարձրացնում է քիմ․ մշակումների արդյունավետությունը, սրսկիչ մեքենաների արտադրողականությունը, ապահովում աշխատանքը չոր շրջաններում, հնարավորություն է ստեղծվում ցանքսերը մշակել քամու ժամանակ և լավագույն ագրոտեխնիկական ժամկետներում։
Հեռանկարային է ուլտրափոքրածավալային սրսկումը (հեղուկի ծախսը՝ 0,5—10 լ/հա, կաթիլների չափսը՝ 25—125 մկմ), որի պատրաստուկները թողարկում է գործարանը, կիրառվում, է առանց նոսրացման։
Սրսկումների ժամանակ պետք է պահպանվեն անվտանգության կանոնները։ Բոլոր սրսկումները պետք է ավարտվեն բերքահավաքից 25—30 օր շուտ։ Մոլախոտերի դեմ այժմ օգտագործվում են հերբիցիդներ։
Վեցումնիեկիի շրջան

Վեցումնիեկիի շրջան (լատիշ․՝ Vecumnieku novads), վարչա-տարածքային միավոր Լատվիայի Հանրապետության հարավային մասում՝ Զեմգալե տարածաշրջանում։ Շրջանը բաղկացած է վեց վոլոստից, և վարչական կենտրոն Վեցումնիեկի գյուղից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 844 կմ²։ Սահմանակից է Լատվիայի Բաուսկայի, Իեցավայի, Բալդոնեի, Կեգումսի, Յաունելգավայի և Ներետայի շրջանների և Լիտվայի Պանավեժի կոմսության հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 9708 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Բերբալեի վոլոստ (լատիշ․՝ Bārbeles pagasts)
Վալեի վոլոստ (լատիշ․՝ Valles pagasts)
Վեցումնիեկիի վոլոստ (լատիշ․՝ Vecumnieku pagasts)
Կուրմենեի վոլոստ (լատիշ․՝ Kurmenes pagasts)
Սկայստկալնեի վոլոստ (լատիշ․՝ Skaistkalnes pagasts)
Ստելպեի վոլոստ (լատիշ․՝ Stelpes pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Համադանի պայմանագիր

Համադանյան պայմանագիր, հաշտության պայմանագիր, որը կնքվել է 1727 թվականի հոկտեմբերի 4-ին, Համադանում՝ ոչ հեռու այն ժամանակվա մայրաքաղաք Սպահանից, ուր տեղի են ունեցել պարսկական և Օսմանյան կայսրության զորքերի միջև վերջնական ճակատամարտը 1723-1727 թվականների թուրք-պարսկական պատերազմի ընթացքում։
Պարսից շահ Միր Աշրաֆ-շահ Հոտակին, ով գահ էր բարձրացել իր զարմիկ Միր Մահմուդ-շահ Հոտակիից հետո, ստիպված եղավ կնքել տվյալ պայմանագիրը, որով Աշրաֆ-շահը փաստացի իրեն ճանաչում էր որպես թուրքական սուլթանի վասալ՝ Օսմանյան կայսրությանը փոխանցելով Իրանի ողջ արևմուտքը և հյուսիսը, ներառյալ այն շրջանը, ուր այսօր գտնվում է Թեհրանը։ Աշրաֆ-շահը թուրքական սուլթանին ճանաչում էր որպես բոլոր մուսուլմանների խալիֆ, ինչպես նաև Թուրքիային էր զիջում վերջինիս կողմից պատերազմի արդյունքում նվաճված և 1724 թվականի ռուս-թուրքական պայմանագրով Թուրքիային անցած իրանական տիրույթները։ Սուլթանը իր հերթին, որպես Իրանի տիրակալ, բայց որպես Օսմանյան կայսրության վասալ, ճանաչում էր Աշրաֆ-շահին։


== Աղբյուրներ ==
Balland, D. (August 17, 2011) [1987], "Ašraf Ḡilzay", Encyclopædia Iranica, retrieved December 2011